zaqu

masanlialiaw aicu a kasiw i india, ripun, taiwan kata i pasanavalj ta tjaljaladruq a pana(長江) i ciuku.

sikakudanan

sikavalju’aljut

uri ljemulju ta ngicu na zaqa a payuan, qaw maisu’isu taza ngicu kata lavu sa qemuin, qaw maqati a alapen taicu tua vinateq kata mavanaw a payuan.

 kakudan nua palisian 
aicu a kasiw, maqati a sinanzaqu na pulingaw nua payuan tua palisilisi. masa mamau ta maca nua caucaw aicu a zaqu, qaw pinaka “a qezung na vatitingan ” a maca, saka tjaljapazangalan a kinacavacavan taicu a maca tua pacucun ta kacauwan.

a malingan, nu kacuin ta qataqata a vavayan a lumamad ka pinualjak, mavan a uri masan pulingaw timadju.

qaw izua a tjelu a qata nua mareka pulingaw, sa maretimalji a sikakudanan aicu a qata. uri sipapalisilisi a tjakudral a qata, mavan a masan tua pulingaw kata parakaljay. qaw uri sipapucemel a vecekadan a qata, sa sipapalisilisi a tjakedri a qata nu macayanga a caucaw i qinaljan. qadjaw masa a pazangal aicu a zuqu, saka ika maqati a sipacungu aicu a kasiw kasicuayan, ininumaya, uri mavucanga. ljakua maqati a sinanvalji aicu a kasiw.

 kakudan i qemaljuqaljup 
nadjumakanga a payuan a cinunan taza takec, tjengelay a keman ta zaqu nu masulesulem tiamadju, sa mutjatjaq i pana. nakemeljanganga tia cinunan, sa kaljavaljava tiamadju tua takec nu malumanga a zaqu, qaw qemaljuqaljup. uri pudrinaydrinay tiamadju i djalan a kemasi kasiw ta pana uta, maqati a madrinay a takec aya.

ljui
aicu a ljui katua zaqu namasan pazangal a turivecan nu palisi a malada.

 kaizuanan 
鄭漢文、王相華、鄭惠芬、賴紅炎編(2005)，《排灣族民族植物》，行政院農業委員會林業試驗所。P245。